cyanic-selkie/wikianc huggingface dataset:
வங்காளதேச மாவட்டங்கள்
வங்காளதேச நாட்டின் நிர்வாக வசதிக்காக 64 மாவட்டங்களாகப் பிரிக்கப்பட்டுள்ளது. இந்த 64 மாவட்டங்களை 8 கோட்டங்களின் நிர்வாகத்தில் செயல்படுகிறது.
குல்னா கோட்டத்தில் 10 மாவட்டங்களும், டாக்கா கோட்டத்தில் 13 மாவட்டங்களும், சிட்டகாங் கோட்டத்தில் 11 மாவட்டங்களும், மைமன்சிங் கோட்டத்தில் 4 மாவட்டங்களும், ரங்க்பூர் கோட்டத்தில் 8 மாவட்டங்களும், ராஜசாகி கோட்டத்தில் 8 மாவட்டங்களும், பரிசால் கோட்டத்தில் 6 மாவட்டங்களும் மற்றும் சில்ஹெட் கோட்டத்தில் 4 மாவட்டங்களும் உள்ளது. மாவட்டங்களின் விவரம்:
குல்னா கோட்டம்
1 குல்னா மாவட்டம் 2 ஜெஸ்சூர் மாவட்டம் 3 சத்கீரா மாவட்டம் 4 நராய்ல் மாவட்டம் 5 மெகர்பூர் மாவட்டம் 6 மகுரா மாவட்டம் 7 குஸ்தியா மாவட்டம் 8 சௌதங்கா மாவட்டம் 9 ஜெனிதக் மாவட்டம் 10 பேகர்காட் மாவட்டம்
டாக்கா கோட்டம்
1 கோபால்கஞ்ச் மாவட்டம் 2 டாக்கா மாவட்டம் 3 தங்காயில் மாவட்டம் 4 சரியத்பூர் மாவட்டம் 5 நரசிங்கடி மாவட்டம் 6 நாராயண்கஞ்ச் மாவட்டம் 7 முன்சிகஞ்ச் மாவட்டம் 8 மணிகஞ்ச் மாவட்டம் 9 பரித்பூர் மாவட்டம் 10 மதாரிபூர் மாவட்டம் 11 ராஜ்பாரி மாவட்டம் 12 காஜிபூர் மாவட்டம் 13 கிசோர்கஞ்ச் மாவட்டம்
சிட்டகாங் கோட்டம்
1 நவகாளி மாவட்டம் 2 லெட்சுமிபூர் மாவட்டம் 3 ரங்கமதி மாவட்டம் 4 கொமில்லா மாவட்டம் 5 காக்ஸ் பஜார் மாவட்டம் 6 சிட்டகாங் மாவட்டம் 7 பிரம்மன்பரியா மாவட்டம் 8 சந்திரபூர் மாவட்டம் 9 கக்ராச்சாரி மாவட்டம் 10 பெனி மாவட்டம் 11 பந்தர்பன் மாவட்டம்
ரங்க்பூர் கோட்டம்
1 ரங்க்பூர் மாவட்டம் 2 தாகுர்காவ்ன் மாவட்டம் 3 தினஜ்பூர் மாவட்டம் 4 நீல்பமரி மாவட்டம் 5 பஞ்சகர் மாவட்டம் 6 குரிகிராம் மாவட்டம் 7 காய்பாந்தா மாவட்டம் 8 லால்முனிர்காட் மாவட்டம்
ராஜசாகி கோட்டம்
1 ராஜசாகி மாவட்டம் 2 சிராஜ்கஞ்ச் மாவட்டம் 3 பப்னா மாவட்டம் 4 நத்தோர் மாவட்டம் 5 நவகோன் மாவட்டம் 6 சபாய் நவாப்கஞ்ச் மாவட்டம் 7 போக்ரா மாவட்டம் 8 ஜெய்பூர்ஹட் மாவட்டம்
சில்ஹெட் கோட்டம்
1 சில்ஹெட் மாவட்டம் 2 சுனாம்கஞ்ச் மாவட்டம் 3 மௌலிபஜார் மாவட்டம் 4 ஹபிகஞ்ச் மாவட்டம்
மேற்கோள்கள்
பகுப்பு:வங்காளதேசம் பகுப்பு:வங்காளதேச மாவட்டங்கள் பகுப்பு:வங்காளதேசத்தின் கோட்டங்கள்
மும்பை-அகமதாபாத் அதிவேக தொடருந்து வழித்தடம்
வெளி இணைப்புகள்
பகுப்பு:இந்தியாவில் தொடருந்து வழித்தடங்கள்
லெக்கனாப்பட்டி ஊராட்சி
லெக்கனாப்பட்டி ஊராட்சி (Lekkanappatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள குன்றாண்டார்கோவில் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2050 ஆகும். இவர்களில் பெண்கள் 992 பேரும் ஆண்கள் 1058 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பாதிப்பட்டி சிறந்த மனிதர்கள்
தெய்வதிரு.ம,அழகர் கோனார் (
சின்ன பண்ணையார் )
இவரது வாரிசுகள் இன்றும் பாதிப்பட்டி கிராமத்தில் வசிக்கிறார்கள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அந்தியூர் வட்டம்
அந்தியூர் வட்டம் (Anthiyur taluk) தமிழ்நாட்டின் ஈரோடு மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் தலைமையகமாக அந்தியூர் உள்ளது. இந்த வட்டத்தின் கீழ் அம்மாபேட்டை, அந்தியூர், பர்கூர், அத்தாணி என நான்கு உள் வட்டங்களும், 34 வருவாய் கிராமங்களும் உள்ளது.
அம்மாபேட்டை ஊராட்சி ஒன்றியம் இவ்வட்டத்தில் உள்ளது.
தோற்றம்
2012 ஆம் ஆண்டு நவம்பர் 22 ஆம் தேதியன்று, பழைய பவானி வட்டம் இரண்டாகப் பிரிக்கப்பட்டு அந்தியூர் உள்வட்டம், அத்தாணி உள்வட்டம், அம்மாபேட்டை உள்வட்டம், பர்கூர் உள்வட்டம் ஆகியவற்றைச் சேர்ந்த கிராமங்களை  இணைத்து அந்தியூர் வட்டம் புதிதாக உருவாக்கப்பட்டது.
மேற்கோள்கள்
பகுப்பு:ஈரோடு மாவட்ட வட்டங்கள் பகுப்பு:ஈரோடு மாவட்டம்
நாழிகை
நாழிகை என்பது பண்டைய கால நேர அளவாகும். தமிழர் இந்தக் கால அளவை முறையைப் பயன்படுத்தினர். தற்பொழுது, பெரும்பாலும் சோதிடம், பஞ்சாங்கம் முதலியவற்றில் பயன்படுத்தும் 24 நிமிடங்கள் கொண்ட ஒரு கால அளவு. பகல் முப்பது நாழிகை; இரவு முப்பது நாழிகை. எனவே, ஒரு நாளில் (பகல் + இரவு சேர்ந்து) அறுபது நாழிகைகள் உள்ளன.
1 மனித ஆயுள் வட்டம் = 120 வருடங்கள் = 2 வட்டங்கள் = 240 அயனங்கள் = 1440 மாதங்கள்
நாழிகை அறிதல்
பண்டைக் காலத்தில் பானையில் குறையும் நீர் போக எஞ்சிய நீர் நிற்கும் நீரின் அளவைக் கொண்டு நாழிகையைக் கணக்கிட்டுச் சொல்லும் நாழிகைக் கணக்கர் அரசவையில் இருந்தனர். பொதுமக்கள் தன் நிழலைத் தானே அளந்து பார்த்துக் காலத்தைக் கணித்துக்கொண்டனர். சிலர் காட்டுப் புல்லை நிறுத்தியும் நாழிகையைக் கணக்கிட்டு வந்தனர். இரவு வேளையில் குறிப்பிட்ட சில விண்மீன்களைப் பார்த்துக் காலத்தைக் கணித்தனர்.
குறுநீர்க் கன்னல்
பண்டைய நாட்களில் நாழிகைக் கணக்கர் என்பவர்கள், குறுநீர்க் கன்னல் என்னும் கருவியைக் கொண்டு நாழிகையைக் கணக்கிட்டுக் கூறியதாக முல்லைப்பாட்டு குறிப்பிடுகிறது
பொழுதளந்து அறியும் பொய்யா மாக்கள்
தொழுது காண்கையர் தோன்ற வாழ்த்தி
குறுநீர்க் கன்னல் இணைத்தென்று இசைப்ப
புல்லை நிறுத்தி அளந்து அறிதல்
காட்டுத் துரும்பு எடுத்துக் கண்டம் பதினாறு ஆக்கி நீட்டுக் கடந்தது போக நின்றது நாழிகை.
காட்டுத் துரும்பை எடுத்துக்கொள். காட்டுத்துரும்பு என்பது காட்டில் காய்ந்து கிடக்கும் சறுகம்புள். அதனை இரண்டு இரண்டாக மடக்கி 16 அளவீடுகளைக் குறிப்பதாக மாற்றிக்கொள். மடக்கிய அளவீட்டுப் பகுதி ஒன்றில் மடக்கி 'ட' எழுத்தைப் போல் நிலத்தில் நிறுத்து. வெயில் அதன்மீது விழட்டும். நிறுத்திய துரும்பின் உச்சியானது கிடைத் துரும்பின் முனையைத் தொடுமாறு ட முனையை மாற்று. இந்த நிலையில் கிடைநிலையில் உள்ள மடிப்புகளின் எண்ணிக்கையைக் கழித்துவிட்டு நிற்கும் நிலையில் உள்ள துரும்பில் உள்ள மடிப்புகளின் எண்ணிக்கையே அளக்கும் காலத்து நாழிகை ஆகும். முற்பகலில் அளக்கும்போது பகல்-பொழுதில் இத்தனை நாழிகை ஆயிற்று என்று நிற்கும் துரும்பின் அளவீடு காட்டும். பிற்பகலில் அளக்கும்போது நிற்கும் துரும்பின் அளவீட்டைக் கழித்துவிட்டுக் கிடைத்துரும்பின் அளவு எண்ணிக்கையை, முற்பகலில் கடந்துபோன 15 நாழிகைகளையும் கூட்டிப் பகல்-பொழுது இத்தனை நாழிகை ஆயிற்று எனக் கணக்கிட்டுக்கொள்ள வேண்டும்.
விரல் நிழலால் நாழிகை அறிதல்
காலடியால் நிலத்தை அளந்து பார்த்து நாழிகையைக் கணக்கிடாமல் கைவிரலை உயர்த்தி நாழிகை கணக்கிடும் முறை இது.
ஆள்-காட்டி விரல் என்னும் சுட்டு-விரலைச் செங்குத்தாக நிறுத்தி, பிற விரல்களை மடக்கி, சூரியன் வலப்புறம் இருக்கும்படி நின்றுகொண்டு, செங்குத்தாக உச்சி நோக்கி நிறுத்தப்பட்டுள்ள சுட்டு-விரலின் நிழல் மடக்கியுள்ள பிற விரல்களின்மேல் விழுமாறு செய்தல் வேண்டும். முற்பகல் 15 நாழிகை. மடக்கியுள்ள விரல்கள் மூன்று. சுண்டு-விரலில் நிழல் விழுந்தால் முதலாவது ஐந்து நாழிகை. மோதிர விரலில் நிழல் விழுந்தால் 5-10 நாழிகை. நடு-விரலில் நிழல் விழுந்தால் 11`-15 நாழிகை. பிற்பகலில் பார்க்கும்போது எதிர்-வரிசையில் அளவீடுகள் அமையும். இதனை முற்பகல் 15 நாழிகையுடன் கூட்டிக்கொள்ள வேண்டும்.
தன் நிழலை அளந்து நாழிகை அறிதல்
தன் காலடியால் தன் நிழலைத் தானே அளந்து பார்த்து, பொழுது புலர்ந்து எப்போது எத்தனை நாழிகை ஆயிற்று என்பதைத் தெரிந்துகொள்ளலாம்.
பொழுது சாயும் காலத்தில் இந்த நிரல் எதிர்-திசையில் அளவிட்டு மதியம் வரையிலான 15 நாழிகையைக் கூட்டிக்கொள்ள வேண்டும்.
தொடர்புடைய கட்டுரை
இரவில் நாழிகை அளந்தறியும் முறையை விண்மீன் தொகுதி உருவம் என்னும் தலைப்பில் காணலாம்.
மேற்கோளும், குறிப்பும்
பகுப்பு:கால அளவுகள் பகுப்பு:இந்துக் காலக் கணிப்பு முறை
தோலம்பாளையம் மாரியம்மன் கோயில்
தோலம்பாளையம் மாரியம்மன் கோயில் தமிழ்நாட்டில் கோயம்புத்தூர் மாவட்டம், தோலம்பாளையம் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பொங்கல் மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேல்பாச்சார் ஊராட்சி
மேல்பாச்சார் ஊராட்சி (Melpachar Gram Panchayat), தமிழ்நாட்டின் திருவண்ணாமலை மாவட்டத்தில் உள்ள தண்டராம்பட்டு வட்டாரத்தில் அமைந்துள்ளது. இந்த ஊராட்சி, செங்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2081 ஆகும். இவர்களில் பெண்கள் 1022 பேரும் ஆண்கள் 1059 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மணிவிழுந்தான் ஊராட்சி
மணிவிழுந்தான் ஊராட்சி (Manivilundan Gram Panchayat), தமிழ்நாட்டின் சேலம் மாவட்டத்தில் உள்ள தலைவாசல் வட்டாரத்தில் அமைந்துள்ளது. இந்த ஊராட்சி, கங்கவல்லி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 10031 ஆகும். இவர்களில் பெண்கள் 4933 பேரும் ஆண்கள் 5098 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
விஜயமங்கலம் தொடருந்து நிலையம்
விஜயமங்கலம் தொடருந்து நிலையம் இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் உள்ள ஒரு தொடருந்து நிலையம் ஆகும். இது ஈங்கூர் மற்றும் ஊத்துக்குளி இடையே அமைந்துள்ளது. கோவை-ஈரோடு   செல்லும் வழியிலான தொடருந்துப் பாதையில் கோவை வடக்கு, பீளமேடு, இருகூர், சூலூர் சாலை, சோமனூர், வஞ்சிபாளையம், திருப்பூர், ஊத்துக்குளி, விஜயமங்கலம், ஈங்கூர், பெருந்துறை, தொட்டிபாளையம் ஆகிய தொடருந்து நிலையங்கள் உள்ளன.
மேற்கோள்கள்
பகுப்பு:ஈரோடு மாவட்டத்திலுள்ள தொடருந்து நிலையங்கள் பகுப்பு:சேலம் தொடருந்து கோட்டம்
டோரிஸ் (கிரேக்கம்)
டோரிஸ் ( கிரேக்கம் : ἡ Δωρίς : எத். Δωριεύς, pl. Δωριῆς , Δωριεῖς ; Dores  , டோரியன்ஸ்) என்பது பண்டைய கிரேக்கத்தின் ஒரு சிறிய மலை மாவட்டமாகும். இது ஏட்டோலியா, தெற்கு தெசலி, ஓசோலியன் லோக்ரிஸ் மற்றும் போசிஸ் ஆகியவற்றால் சூழப்பட்டுள்ளது. இப்பகுதியானது டோரிய கிரேக்கர்களின் ஆதி தாயகமாகும். இது ஓட்டா மற்றும் பர்னாசஸ் மலைகளுக்கு இடையில் அமைந்துள்ளது. இது செபிசஸின் துணை ஆறான பிண்டஸ் ஆற்றின் பள்ளத்தாக்கைக் கொண்டுள்ளது. இது வெகு தொலைவு வரை பாய்கிறது. பிண்டஸ் இப்போது அப்போஸ்டோலியா என்று அழைக்கப்படுகிறது.
நிலவியல்
கிரேக்க வரலாற்றாளர் எரோடோடசால் (viii. 31) மாலிசுக்கும் போசிசுக்கும் இடையில் டோரிஸ் இருப்பதாகவும், 30 ஸ்டேடியா அகலத்தில் இருப்பதாகவும் விவரித்தார். இது அதன் பரந்த பகுதியில் உள்ள அப்போஸ்டோலியாவின் பள்ளத்தாக்கின் பரப்பளவுடன் கிட்டத்தட்ட ஒத்துப்போகிறது. இந்த பள்ளத்தாக்கில் டோரிக் டெட்ராபோலிசை உருவாக்கும் நான்கு நகரங்கள் இருந்தன. அவை எரினியஸ், போயம், சைட்டினியம், பிண்டஸ், அக்கிபாஸ் என்று அழைக்கப்படுகின்றன. இவற்றில் எரினியஸ், மிக முக்கியமானது, அது டோரியம் என்றும் அழைக்கப்படுகிறது. எவ்வாறாயினும், டோரியன்கள் இந்த குறுகிய நிலப்பரப்புக்குள் தங்களைக் கட்டுப்படுத்திக் கொள்ளாமல் ஓட்டா மலையில் மற்ற இடங்களையும் ஆக்கிரமித்தனர்.
எச்டி 161840
மேற்கோள்கள்
பகுப்பு:விருச்சிக விண்மீன் குழாம் பகுப்பு:விண்மீன்கள்
ராபர்ட் எட்வர்ட்சு
ராபர்ட் ஜெப்ரி எட்வர்ட்சு (Robert Geoffrey Edwards, செப்டம்பர் 27, 1925-ஏப்ரல் 10, 2013), பிரித்தானிய உயிரியலாளரும் சோதனைக் குழாய்க் குழந்தை பிறப்பு முறையைக் கண்டுபிடித்தவர்களில் முன்னோடியும் ஆவார். மருத்துவர் பாட்ரிக் ஸ்டெப்டோவுடன் (1913– 1988) இணைந்து இவர் நடத்திய ஆய்வுகள் 1978 ஆம் ஆண்டில் முதலாவது சோதனைக் குழாய்க் குழந்தையை உருவாக்க வழிவகுத்தது. இவருக்கு 2010 ஆம் ஆண்டுக்கான மருத்துவத்துக்கான நோபல் பரிசு அறிவிக்கப்பட்டது. இவர் ஏப்பிரல் 10, 2013இல் இறந்தார்.
முதல் சோதனைக் குழாய்க் குழந்தை
ராபர்ட் எட்வர்ட்சு 1960களிலிருந்தே செயற்கைக் கருத்தரிப்பு முறையைக் கண்டுபிடிக்கும் ஆய்வுகளில் ஈடுபட்டார். பல முயற்சிகளுக்குப் பின் செயற்கைக் கருத்தரிப்பு வழியாக லூயிசு பிரவுன் என்று பெயரிடப்பட்ட பெண்குழந்தை சூலை 25, 1978இல் லெஸ்லி பிரவுன் என்னும் இங்கிலாந்துப் பெண்ணுக்குப் பிறந்தது.
அந்த முதல் குழந்தையின் பிறப்பைத் தொடர்ந்து, கடந்த 35 ஆண்டுகளில் உலகம் முழுவதிலும் சுமார் 5 மில்லியன் குழந்தைகள் செயற்கை முறைச் சோதனைக் குழாய் கருத்தரிப்பின் மூலம் பிறந்துள்ளார்கள் என்று கணிக்கப்பட்டுள்ளது.
ராபர்ட் எட்வர்ட்சும் பேட்ரிக் ஸ்டெப்டோவும் கண்டுபிடித்த குழந்தைக் கருத்தரிப்பு முறை உலகில் சிறந்த வரவேற்பைப் பெற்றது.
எனினும், கத்தோலிக்க திருச்சபை செயற்கைமுறைக் கருத்தரிப்புக்கு எதிர்ப்புத் தெரிவித்தது. கடவுள் வகுத்த இயற்கைச் சட்டத்தை மதிக்காமல் செயற்கைமுறையில் கருத்தரிக்க மனிதர் முனைவது அறநெறிக்கு எதிரானது என்பது கத்தோலிக்க திருச்சபையின் நிலைப்பாடு. மேலும், ஒரு கருத்தரிப்பு வெற்றிகரமாக நிகழவேண்டும் என்றால் அதற்குத் தயாரிப்பாக வேறுபல கருக்களையும் உருவாக்கவேண்டும், பெண்ணின் கருப்பையில் செலுத்தப்படாத பல கருக்கள் சோதனைக் கூடத்தில் பாதுகாக்கப்படவேண்டும், பயன்படுத்தப்படாத கருக்கள் அழிக்கப்பட நேரிடும். இவற்றை எல்லாம் சுட்டிக்காட்டி, கத்தோலிக்க திருச்சபை செயற்கைமுறைக் கருத்தரிப்புக்கு அப்போது எதிர்ப்புத் தெரிவித்தது. அந்த எதிர்ப்பு இன்றும் தொடர்கிறது.
ராபர்ட் எட்வர்ட்சு இறப்பு
நீண்ட நாட்கள் நோய்வாய்ப்பட்டிருந்த ராபர்ட் எட்வர்ட்சு ஏப்பிரல் 10, 2013இல் காலமானார்.
வெளி இணைப்புகள்
பகுப்பு:நோபல் மருத்துவப் பரிசு பெற்றவர்கள் பகுப்பு:பிரித்தானிய உயிரியலாளர்கள் பகுப்பு:2013 இறப்புகள் பகுப்பு:1925 பிறப்புகள் பகுப்பு:எடின்பரோ பல்கலைக்கழக முன்னாள் மாணவர்கள்
இந்தியத் திரைப்படத்துறை
இந்தியத் திரைப்படத்துறை என்பது இந்திய நாட்டில் தயாரிக்கப்பட்ட திரைப்படங்களைக் குறிக்கும். தமிழ், தெலுங்கு, இந்தி, மலையாளம், கன்னடம், போஜ்புரி, வங்காள மொழி ஆகிய மொழிகளில் பெரும் திரைப்படத்துறைகள் செயல்படுகின்றன. இந்தியாவில் திரைப்படத்துறை மிகவும் பிரபலமாக உள்ளது. ஒவ்வொரு ஆண்டும் 1800 க்கும் மேற்பட்ட திரைப்படங்கள் இந்திய மொழிகள்களில் இல் தயாரிக்கப்படுகின்றன. சென்னை, கொல்கத்தா, ஐதராபாத்து, மும்பை, திருவனந்தபுரம், பெங்களூரு, புவனேஸ்வர் மற்றும் கவுகாத்தி. போன்ற நகரங்கள் இந்தியத் திரைப்பட உற்பத்திக்கு மிக முக்கியமாக விளங்குகின்றது. 2013 ஆம் ஆண்டு நிலவரப்படி வருடாந்திர திரைப்பட வெளியீட்டில் நைஜீரியா நாட்டை விட இந்தியா முதலிடதில் உள்ளது.
2000 ஆம் ஆண்டின் நிலவரப்படி இந்தியத் திரைப்படத்துறையின் ஒட்டுமொத்த வருவாய் 1.3 பில்லியன் அமெரிக்க டாலர் ஆகும். மொழி வாரியாக பாலிவுட் என்று அழைக்கப்படும் இந்தி மொழி திரைப்படத்துறை வசூல் ரீதியாக 43 சதவீதம் வருவாய் ஈட்டியது. தமிழ்த் திரைப்படத்துறை மற்றும் தெலுங்கு திரைப்படத்துறை 36 சதவீத வருவாய் ஈட்டியது. தென்னிந்தியத் திரைப்படத்துறை தமிழ், தெலுங்கு, மலையாளம், கன்னடம் மற்றும் துளு ஆகிய ஐந்து திரைப்படத் துறையை உள்ளடக்கியது.
இந்தியத்திரைப்படத்துறை உலகிலேயே அதிகளவில் திரைப்படங்கள் வெளியிடும் திரைத்துறைகளில் முதல் இடத்தில் உள்ளது. 2003ல் மட்டும் 877 திரைப்படங்களும் 1177 விவரணைப்படங்களும் இந்தியாவில் வெளியிடப்பட்டது குறிப்பிடத்தகுந்தது. மேலும் 2005 ஆம் ஆண்டின் கணிப்பின்படி இந்தியாவில் திரைப்பட அனுமதிச்சீட்டுக்களின் கட்டணம் மிகவும் குறைந்ததாகக் காணப்படுகின்றது அதாவது ஒரு அனுமதிச் சீட்டின் விலை 0.20 அமெரிக்க டாலர்களும்.அமெரிக்காவில் அனுமதிச்சீட்டின் விலை 6.41 டாலர்களாகவும் இருப்பது குறிப்பிடத்தக்கது. 2005 ஆம் ஆண்டிற்கான மொத்த வருவாய் 2.9 பில்லியன் அமெரிக்க டாலர்களாகும்.மேலும் இந்தியாவில் அமைந்திருக்கும் ராமோஜி திரைப்பட நகரமே உலகின் மிகப் பெரிய திரைப்பட நகரம்.
1896-1910
திரைப்படம் இந்தியாவில் 1896 ஆம் ஆண்டு ஜூலை 7 ஆம் தேதி அறிமுகப்படுத்தப்பட்டது. லுமியர் பிரதர்ஸ் சினிமட்டோகிரபி (Lumiere Brothers' Cinematography) என்னும் நிறுவனம் பம்பாயில் இருந்த வாட்சன் விடுதியில் ஆறு சிறிய ஊமைப் படங்களைத் திரையிட்டது. டைம்ஸ் ஆஃப் இண்டியா இது பற்றிய விரிவான தகவல்களை வெளியிட்டது. அதே ஆண்டில் மதராஸ் நிழற்பட நிலையம் (Madras Photographic Store) அசையும் நிழற்படங்கள் பற்றி விளம்பரப்படுத்தியது. 1897 ஆம் ஆண்டளவில் பம்பாயில் கிளிஃப்டன் அண்ட் கோ நிறுவனம் தனது மீடோஸ் தெரு நிழற்படக் கலையகத்தில் (Meadows Street Photography Studio) அன்றாடம் திரைப்படங்களைத் திரையிடத் தொடங்கியது.
நுழைவுச் சீட்டு
நுழைவுச் சீட்டுக்களின் விற்பனை மற்றும் ஆண்டு தோறும் தயாரிக்கப்படும் திரைப்படங்களின் எண்ணிக்கை என்பவற்றின் அடிப்படையில், இந்தியத் திரைப்படத்துறை உலகிலேயே மிகப்பெரியது ஆகும். உலகிலேயே குறைந்த விலையில் நுழைவுச் சீட்டுக்கள் கிடைப்பது இந்தியாவிலேயே என்று கூறப்படுகின்றது. ஆசியா-பசிபிக் பகுதியின் 73% திரைப்படம் பார்ப்பவர்கள் இந்தியாவிலேயே உள்ளனர் என்பதுடன் ஆண்டுக்கு 2.9 பில்லியன் அமெரிக்க டாலர்கள் அளவுக்கு வருமானம் கிடைப்பதாகவும் சொல்லப்படுகின்றது. இந்தியத் திரைப்படத் துறையின் வளர்ச்சி, பெருமளவிலான படம் பார்க்கும் இந்திய மக்களிலேயே தங்கியுள்ளது. இந்திய மத்திய திரைப்படச் சான்றிதழ் வாரியம் (Central Board of Film Certification of India) இணையத்தளத்தில் குறிப்பிட்டுள்ளபடி ஒவ்வொரு மூன்று மாதமும் இந்தியாவின் மக்கள் தொகைக்குச் சமமான அளவினர் திரைப்பட அரங்குகளுக்குச் செல்கின்றனர். இந்தியாவில் மட்டுமன்றி, இந்திய மக்கள் பெருமளவில் வாழும் பல்வேறு நாடுகளிலும் இந்தியத் திரைப்படங்கள் காண்பிக்கப்படுகின்றன.
வெளி இணைப்புகள்
திரைப்படத்துறை
டி. ஆர். தாமோதரன்
'''முனைவர் டி. ஆர். தாமோதரன்''' (Dr. T. R. Damodharan), மதுரையைச் சேர்ந்த இவர், சமஸ்கிருத மொழியில் பட்டமேற்படிப்பும், முனைவர் பட்டமும் பெற்றவர். மதுரை சௌராஷ்டிரா கல்லூரியில் சமஸ்கிருத மொழி பேரராசிரியராக பணி புரிந்து ஓய்வு பெற்றவர். 2015இல் சாகித்திய அகாதமியின் பாஷா சம்மான் விருது பெற்றவர்.
பாஷா சம்மான் விருது
அங்கீரம் இல்லாத இந்திய மொழிகளின் வளர்ச்சிக்காக பெரிதும் பாடுபட்டவர்களுக்கு, ரூபாய் ஒரு இலட்சம், செப்புப் பட்டயம் மற்றும் சான்றிதழுடன் கூடிய சாகித்திய அகாதமியின் பாஷா சம்மான் விருது மதுரை டி. ஆர். தமோதரனுக்கும், கோயம்புத்தூர் சரோஜா சௌந்திரராஜனுடன் சேர்த்து கூட்டாக 21 டிசம்பர் 2016 அன்று வழங்கப்பட்டது.
மேற்கோள்கள்
பகுப்பு:சௌராட்டிர நபர்கள் பகுப்பு:சௌராட்டிரர் * பகுப்பு:மதுரை மக்கள்
சோடியம் சயனைடு
சோடியம் சயனைடு (Sodium cyanide) என்பது ஒரு கனிமச் சேர்மம் ஆகும். இந்தக் கனிமச் சேர்மத்தின் மூலக்கூறு வாய்ப்பாடு NaCN. இது வெண்மை நிறமுடைய, நீரில் கரையக்கூடிய திண்மம். சயனைடு உலோகங்களை அதிகளவு கவரும்தன்மை உடையதால் இதன் உப்புகள் அதிகமான நச்சுத்தன்மை உடையதாகிறது. உலோகங்களுடன் அதிகளவு வினைபுரிந்து அரிக்கும் இயல்புடையதால் தங்கச் சுரங்கங்களில் பயன்படுத்தப்படுகிறது. இதனை அமிலத்துடன் சேர்க்கும்பொழுது நச்சுத்தன்மை உடைய ஐதரசன் சயனைடு உருவாகிறது.
தயாரிப்பு முறைகள் மற்றும் வேதிப்பண்புகள்
ஐதரசன் சயனைடை, சோடியம் ஐதராக்சைடு உடன் சேர்த்து சோடியம் சயனைடு பெறப்படுகிறது.
2006 ஆம் ஆண்டில் உலகளாவிய உற்பத்தியானது 500,000 டன்களாக மதிப்பிடப்பட்டுள்ளது. உயர்ந்த வெப்பநிலையில் சோடியம் அமைடை கார்பனுடன் சேர்த்து நடைபெறும் காஸ்ட்னர்-கெல்னர் செயல்முறை மூலம் சோடியம் சயனைடு தயாரிக்கப்படுகிறது.
திண்ம சோடியம் சயனைடின் கட்டமைப்பு சோடியம் குளோரைடுடன் தொடர்புடையது. . நேர்மின் மற்றும் எதிர்மின் அயனிகள் ஒவ்வொன்றும் ஆறு அயனிகளால் ஒருங்கிணைக்கப்பட்டுள்ளது. பொட்டாசியம் சயனைடும் (KCN) இதேபோன்ற அமைப்பைக் கொண்டுள்ளது. ஒவ்வொரு Na+ அயனிகளும் இரண்டு CN− தொகுதிகள், இரண்டு வளைந்த Na---CN, இரண்டு வளைந்து Na---NC சேர்ந்து பை பிணைப்பினை உருவாக்குகிறது.
சோடியம் சையனைடு நீராற்பகுக்கும் போது விரைவில் ஐதரசன் சயனைடாக மாறுகிறது. ஏனெனில், வலிமை குறைந்த அமிலத்தில் இருந்து இதன் உப்புகள் பெறப்படுவதேயாகும். ஈரப்பதமுள்ள திண்ம NaCN, சிறிதளவு ஐதரசன் சயனைடை வெளியேற்றுகிறது. இதன் மணம் கசப்பான பாதாமின் மணத்தைக் காட்டுகிறது. சோடியம் சயனைடு, வலிமை மிகுந்த அமிலங்களுடன் வேகமாக வினைபுரிந்து ஐதரசன் சயனைடை வெளியேற்றுகிறது.இந்த ஆபத்தான செயல் சயனைடு உப்புகளின் குறிப்பிடத்தக்க ஆபத்தை பிரதிபலிக்கிறது. NaCN, ஐதரசன் பெராக்சைடு (H2O2) உடன் வினைபுரிந்து சோடியம் சயனேட்டு (NaOCN) மற்றும் நீரினைத் தருகிறது.:
சோடியம் தங்க சயனைடு
இம்முறையைப் போன்றே பொட்டாசியம் சயனைடில் (KCN, சோடியம் சயனைடு உடன் நெருக்கமுடையது) இருந்து பொட்டாசியம் தங்க சயனைடு (KAu(CN)2). பெறப்படுகிறது.
வேதி மூலப்பொருள்
வணிகரீதியாக குறிப்பிடத்தக்க பல வேதிச்சேர்மங்கள் சயனைடில் இருந்து பெறப்படுகிறது. குறிப்பாக சயனூரிக் குளோரைடு, சயனோசன் குளோரைடு மற்றும் பல நைட்ரைல்கள் பெறப்படுகின்றன. கரிமச் சேர்மங்கள் தொகுப்பு வினைகளில், சயனைடு ஒரு வலுவான கருக்கவர் காரணியாக இருந்து நைட்ரைல்கள் மற்றும் மருந்துகள் உள்ளிட்ட பல சிறப்பு வேதிப்பொருள்கள் தயாரிக்கவும் பயன்படுகிறது.
பவானி ஆறு
250px|thumb|right| பவானி ஆறு காவிரியுடன் கலக்கும் கூடுதுறை. பவானி ஆறு, காவிரி ஆற்றின் முக்கிய துணை ஆறுகளில் ஒன்றாகும். இது சங்கநூலில் வானி எனக் குறிப்பிடப்படுகிறது. இது தமிழகத்தின் நீலகிரி மலைத்தொடரில். உள்ள குந்தா மலைப்பகுதியில் தென்மேற்கு மூலை முகட்டில் உருவாகிறது. மலை முகட்டிலிருந்து கீழிறங்கத் தொடங்கும் பகுதியில் மேல் பவானி அணை கட்டப்டுள்ளது.அங்கிருந்து தென்மேற்காக கேரள மாநிலத்தின் பாலக்காடு மாவட்டத்திலுள்ள அட்டப்பாடி பள்ளத்தாக்கில் பாய்ந்து அங்குள்ள முக்கலி என்னுமிடத்தில்  கிழக்கு நோக்கி திரும்பி பாய்கிறது. சிறுவாணி ஆறு பவானியுடன் இணைந்தபின் மீண்டும் தமிழகத்துக்குள் பவானி நுழைகிறது. பின் குந்தா ஆறு பவானியுடன் இணைகிறது.இதற்கு கீழ் பில்லூர் அணை பவானியில் கட்டப்பட்டுள்ளது.
கீழ் பவானி திட்ட கால்வாய் பவானி சாகர் அணைக்கட்டிலிருந்து தொடங்கி ஈரோடு கரூர் மாவட்டங்களை வளப்படுத்துகிறது.
இது ஈரோடு மாவட்டம் சத்தியமங்கலத்திற்கு அருகில் உள்ளது. பின் பவானி ஆறு கோபிச்செட்டிப்பாளையம் வழியாக பாய்ந்து பவானி நகரில் காவிரி ஆற்றுடன் கலக்கிறது. காவிரி ஆற்றுடன் கலக்கும் முன் இதிலிருந்து காளிங்கராயன் வாய்க்கால் தொடங்குகிறது.
கிறிஸ்டி கோல்ட்ஃபஸ்
கிறிஸ்டி கோல்ட்ஃபஸ் (Christy Goldfuss) என்பவர் ஒர் அமெரிக்க அரசாங்க அதிகாரி ஆவார். சுற்றுச்சூழல் தரத்திற்கான குழுவில் 2015 முதல் 2017 வரை பராக் ஒபாமா அமெரிக்க அதிபராக இருந்த காலத்தில், அவரது நிர்வாகத்தின் கீழிருந்த தேசிய பூங்கா சேவையின் துணை இயக்குநராக பணியாற்றினார். அவர் இயற்கை வளங்கள் பற்றிய குழுவில் ஒரு நிருபராகவும், சட்டமன்ற ஊழியராகவும் பணியாற்றினார்.
பவானி ஆறு
ஆடிப்பெருக்கு விழா
ஒவ்வோர் ஆண்டும் தமிழ் மாதமான ஆடி மாதம், 18 ஆம் திகதி அன்று, நதிக் கரையோரம், குடும்பப் பெண்கள், சுமங்கலிப் பெண்கள், புதிதாக திருமணமான பெண்கள், திருமணமாகாத கன்னிப் பெண்கள், தங்கள் குடும்பங்களுடன் சென்று பூசைகள் செய்து, தங்களின் குடும்ப நலனுக்காக நதித்தாயை வணங்குவர். பூசைக்காக, மலர் மாலை, பச்சரிசி, ஊதுபத்தி, சாம்பிராணி, மஞ்சள், குங்குமம், தேங்காய், வெற்றிலை பாக்கு, பழங்கள், வெல்லம், மஞ்சள் கயிறு, கற்பூரம், விபூதி, சந்தனம், நாணயங்கள், நறுமணப் பூக்கள், தேன், பச்சரிசி மாவு, பன்னீர், வாழை இலை போன்றவற்றைக் கொண்டு சென்று, நதித்தாய்க்குப் படைத்து பண்டிகையாகக் கொண்டாடுவது வழக்கம். நதிக்கரையில், சர்க்கரைப் பொங்கல் மற்றும் வெண்பொங்கல் தயார் செய்து படையல் செய்து இறையருள் பெற வேண்டுகின்றனர்
கிறிஸ்டி கோல்ட்ஃபஸ்
பூங்கா சேவையில் சேருவதற்கு முன்பு, அவர் அமெரிக்க முன்னேற்றத்திற்கான மையத்தில் ஒரு தாராளவாத சிந்தனைக் குழுவின் பொது நிலத் திட்டத்தின் தலைவராக இருந்தார்.
பவானி ஆறு
உசாத்துணை
பகுப்பு:கோயம்புத்தூர் மாவட்ட ஆறுகள் பகுப்பு:பவானி ஆறு பகுப்பு:கேரள ஆறுகள் பகுப்பு:ஈரோடு மாவட்ட ஆறுகள்
கிறிஸ்டி கோல்ட்ஃபஸ்
பராக் ஒபாமாவின் அதிபர் பதவியின் முடிவைத் தொடர்ந்து, கோல்ட்ஃபஸ் மீண்டும் அமெரிக்க முன்னேற்றத்திற்கான மையத்தில் சேர்ந்தார். அவர் தேசிய உள்கட்டமைப்பு ஆலோசனைக் குழுவில் உறுப்பினராக உள்ளார்.
மேற்கோள்கள்
பகுப்பு: வாழும் நபர்கள் பகுப்பு: அமெரிக்கர்கள் பகுப்பு: பெண் அரசியல்வாதிகள் பகுப்பு: அமெரிக்க அரசியல்வாதிகள்
ரெனே குரூஸ்
ரெனே குரூஸ் (Renae Cruz பிறப்பு: நவம்பர் 27, 1987) நியூயார்க்கில் பிறந்த ஓர் அமெரிக்க பாலுணர்வுக் கிளர்ச்சிய நடிகை. இவர் 2006 நவம்பரில் 19ஆம் வயதில் வயது வந்தோர்க்கான திரைப்பட துறையில் நுழைந்தார், மேலும் தற்போதுவரை 100 க்கும் மேற்பட்ட திரைப்படங்களில் நடித்துள்ளார். இவர் ஒரு ஆண்டு பிரேசில் வாழ்ந்துள்ளார்.
சிலோன்தெல்பூசா காலிசுதா
சிலோன்தெல்பூசா காலிசுதா (Ceylonthelphusa callista) என்பது ஜிகேர்சினுசிடே குடும்பத்தில் உள்ள நன்னீர் நண்டு சிற்றினமாகும். நக்கிள்ஸ் மலைத்தொடரில் மட்டுமே காணப்படும் இது அகணிய உயிரி ஆகும். இந்தச் சிற்றினம் இலங்கையில் மட்டுமே உள்ளது. இது கடல்மட்டத்திலிருந்து 915 மீட்டர் உயரத்தில் மெதுவாக ஓடும் நீரோடையின் ஓரங்களில் ஈரமான கற்பாறைகளில் காணப்படுகிறது.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம் பகுப்பு:நண்டுகள் பகுப்பு:இலங்கை உயிரினங்கள்
11ஆம் சமாந்தர வட அகலாங்கு
11ஆம் சமாந்தர வட அகலாங்கு அல்லது 11ஆம் சமாந்தர வட நிலநேர்க்கோடு (11th parallel north) என்பது நில நடுக்கோட்டில் இருந்து 11 பாகைகள் வடக்காக அமைந்திருக்கும் ஓர் கோள அகலாங்கு ஆகும். இந்த அகலாங்கானது ஆப்பிரிக்கா, இந்து சமுத்திரம், தென்னாசியா, தென்கிழக்காசியா, பசிபிக் பெருங்கடல், நடு அமெரிக்கா, தென் அமெரிக்கா, அட்லான்டிக் பெருங்கடல் அக்கியவிற்றின் குறுக்கே செல்கின்றது. இவ்வகலாங்கில் அமைந்திருக்கும் இடங்களில் கோடைச் சூரிய கணநிலைக் காலத்தில் இங்கு 12 மணித்தியாலங்கள், 46 நிமிடங்கள் சூரியனைக் காணலாம். அதேவேளை பனிச் சூரிய கணநிலைக் காலத்தில் இங்கு 11 மணித்தியாலங்கள், 29 நிமிடங்கள் சூரியனைக் காணலாம்.
மேற்கோள்கள்
பகுப்பு:நிலநேர்க்கோடுகள்
முடிவுடன்-முடிவிணை நெறிமுறை
முடிவுடன்-முடிவிணை நெறிமுறை (ஆங்கிலத்தில் end-to-end principle) என்பது மரபார்ந்த கணினி பிணைய வடிவமைப்பு நெறிமுறையாகும். இக்கொள்கை ஒரு 1981 மாநாட்டு அறிக்கையில் ஜெரோம் ஹெச். சால்ஜர், டேவிட் பி. ரீட் மற்றும் டேவிட் டி. கிளார்க் ஆகியோரால் முதன்முதலில் வடித்து வழங்கப்பட்டது..
முடிவுடன்-முடிவிணை நெறிமுறை கூறுவதாவது, ஒரு பொது வலையமைப்பில், இயக்கிசார் செயல்கூறுகளை, வலையத்தின் இடைப்பட்ட முனைகளில் அல்லாமல் வலையத்தின் முடிமுனை உரைவிடங்களிலேயே, அவை அங்கிருந்தே முழுமையாகவும் சரியாகவும் செயல்படமுடியும் என்கிற நோக்கத்தில், உரைத்திருக்க வேண்டும்.
மேற்கோள்கள்
பகுப்பு:இணைய சமத்துவம்
தேசிய கப்பல் போக்குவரத்துக்கான இந்தியாவின் போராட்டம்
தேசிய கப்பல் போக்குவரத்துக்கான இந்தியாவின் போராட்டம் (India's Struggle for National Shipping) என்பது ஆகத்து 1947 இல் வெளியிடப்பட்ட ஒரு இந்திய ஆவணப்படம் மற்றும் பெறுநிறுவனத் திரைப்படமகும். இதை ஜெர்மன் திரைப்படத் தயாரிப்பாளர் பால் ஜில்ஸ் என்பவர் இயக்கியுள்ளார். இப்படத்தை சிந்தியா கப்பல் போக்குவரத்து நிறுவனம் தயாரித்துள்ளது.
இசுகூபா மூழ்கல்
பொதுவாக ஸ்கூபா நீர்முழ்காளி, இரப்பர் போன்ற சாதனத்தினைத் தம் காலில் அணிந்துகொண்டே நீரில் மூழ்குவர். இது நீந்துவதை எளிதாக்கும்.
தேசிய கப்பல் போக்குவரத்துக்கான இந்தியாவின் போராட்டம்
தயாரிப்பு
பால் ஜில்ஸ் ஜெர்மன் திரைப்பட இயக்குநராக இருந்தார். இரண்டாம் உலகப் போரின்போது இந்தோனேசியாவுக்கு சென்று கொண்டிருந்தார். அப்போது அவரது கப்பல் ஒரு இந்திய கடற்படைக் கப்பலிருந்து ஏவுகணை மூலம் தாக்கப்பட்டு, அவர் போர்க் கைதியாக இந்தியாவுக்கு அழைத்து வரப்பட்டார். இவரது நடத்தை நன்றாக இருந்ததால், இவர் 1946 இல் விடுவிக்கப்பட்டார். இவர் இந்திய திரைப்படத் தகவல்களில் (பின்னர் இந்திய திரைப்படப் பிரிவு) சேர்ந்தார். மேலும் இந்திய ஆவணப்படத் தயாரிப்பாளர்கள் சங்கத்தையும் நிறுவினார்.
இசுகூபா மூழ்கல்
மேலும் பார்க்க
ஆழ்நீர் தாவுதல்
தேசிய கப்பல் போக்குவரத்துக்கான இந்தியாவின் போராட்டம்
தயாரிப்பு
இப்படத்தை பாட்டியா சமூகத்தைச் சேர்ந்த தொழிலதிபர் சாந்தி குமார் மொரார்ஜிக்கு சொந்தமான சிந்தியா கப்பல் போக்குவரத்து நிறுவனம் தயாரித்தது. இப்படத்தை அவரது மனைவி சுமதி மொரார்ஜி வழங்கினார். இப்படத்தை இந்திய ஜில்ஸ் ஆவணப்பட நிறுவனம் உருவாக்கியது. இந்தியாவின் சுதந்திரத்தை கொண்டாட ஜவகர்லால் நேருவின் தூண்டுதலின் பேரில் இது தயாரிக்கப்பட்டது. இது இந்தியாவின் முதல் கப்பல் மற்றும் பெறுநிறுவனப் படமாக கருதப்படுகிறது.
இசுகூபா மூழ்கல்
சான்றுகள்
பகுப்பு:நீர் விளையாட்டுகள்
தேசிய கப்பல் போக்குவரத்துக்கான இந்தியாவின் போராட்டம்
உள்ளடக்கம்
thumb| திரைப்படத்தில் இடம் பெற்ற ஜலபாலா என்ற கப்பலின் புகைப்படம் பிரிட்டிசு அதிகாரிகளால் நீண்ட காலமாக ஒடுக்கப்பட்ட இந்திய கப்பல் துறையின் போராட்டங்களை இந்த படம் விவரிக்கிறது. 1938 ஆம் ஆண்டில் வல்லபாய் படேல் சிந்தியா மாளிகையை திறந்து வைக்கும் காப்பக காட்சிகளும், சாந்தி குமார் மொரார்ஜி அவரை வரவேற்கும் காட்சிகளும் இதில் அடங்கும். எந்தவொரு சூழ்நிலையிலும் நிறுவனம் சுதேசியை தக்க வைக்கும் என்று தலைவர் வால்சந்த் இராச்சந்த் நிகழ்ச்சியில் கூறுகிறார். சிந்தியாவின் நிறுவனர் மற்றும் முதல் தலைவரான நரோத்தம் மொரார்ஜியின் மார்பளவு சிலையை பூலாபாய் தேசாய் திறந்து வைக்கிறார். 1927 ஆம் ஆண்டில் கிளாஸ்கோவில் கட்டப்பட்ட 'ஜலபாலா' என்ற முதல் கப்பலை விட்டல் பாய் படேல் தொடங்கி வைக்கிறார். இந்நிகழ்ச்சியில் நேரு மற்றும் அவரது முழு குடும்பத்தினருடன் அப்போது ஏழு வயது இந்திரா காந்தியுடன் கலந்து கொண்டார். ஹஜ் யாத்ரீகர்களுக்கான கப்பலான எல்-மதீனாவை அறிமுகப்படுத்தும் காட்சியும் இதில் அடங்கும். ஒரு காட்சியில், முகம்மது அலி ஜின்னா சிந்தியா மாளிகையிலிருந்து வெளியே வருவதைக் காணலாம். இப்படத்தில் மகாத்மா காந்தி மற்றும் அவரது சுதேசி இயக்கம் ஆகியவை இடம்பெற்றுள்ளன. ஒரு காட்சியில், இராசேந்திர பிரசாத் இரயிலில் ஏறி விசாகப்பட்டினத்தில் சிந்தியா கப்பல் தளத்தைத் திறக்கச் செல்கிறார். இந்நிகழ்ச்சியில் சுமதி மொரார்ஜி, சரோஜினி நாயுடு, ஆச்சார்ய கிருபளானி மற்றும் 3000 க்கும் மேற்பட்ட விருந்தினர்கள் கலந்து கொள்கின்றனர். கடைசி காட்சியில் சிந்தியாவின் குழுமத்தின் கூட்டத்தை சித்தரிக்கிறது. இதில் மொரார்ஜி, வால்சந்த் இராச்சந்த், துளசிதாசு கிலாச்சந்த், மானேக்லால் பிரேம்சந்த், பொது மேலாளர் எம்.ஏ. மாஸ்டர் போன்ற உறுப்பினர்கள் இடம் பெற்றுள்ளனர்.
வெளியீடு மற்றும் மறு உருவாக்கம்
இந்த படம் ஆகத்து 15, 1947 அன்று இந்தியாவின் சுதந்திர வாரத்தில் வெளியிடப்பட்டது. 197 மீட்டர் நீளமுள்ள இந்தப் படம் பின்னர் திசம்பர் 4, 1979 அன்று இந்தியத் திரைப்படத் தணிக்கை வாரியத்தல் யு சான்றிதழ் பெற்றது. இப்படத்தின் திரைப்படச் சுருள் தற்போது அழிந்து போனது. இதை பலரும் மறந்தும் போயினர்.
இந்திய திரைப்பட பிரிவு 1990 களில் சுபாஷ் சேடா மற்றும் அமிர்த கங்கர் என்ற இருவரையும் 8000 க்கும் மேற்பட்ட ஆவணப்படங்களின் தரவுத்தளத்தை உருவாக்கக் கேட்டுக்கொண்டது. வேளாண்மை, பால் தொழில் மற்றும் எஃகு தொழில் போன்ற பல்வேறு பாடங்களில் தயாரிக்கப்பட்ட ஆவணப்படங்களை கங்கர் வெளியே கொண்டுவந்தார். ஆனால் இத்திரைப்படத்தைக் கண்டுபிடிக்க முடியவில்லை. ஆராய்ச்சிக்குப் பிறகு, சிந்தியா போக்குவரத்து நிறுவனம் தயாரித்து ஜில்ஸ் இயக்கிய இத்திரைப்படம் குறித்த தகவலைக் கண்டுபிடித்தார். ஜில்ஸ் குறித்த புத்தகத்தை எழுத 2002 ஆம் ஆண்டில் மும்பையிலுள்ள மேக்ஸ் முல்லர் பவன் நிதியுதவி செய்தது. அப்போது நிறுவனத்தின் தலைமையகமான பல்லார்ட் பியரில் உள்ள சிந்தியா மாளிகை இப்போது இந்திய அரசுக்குச் சொந்தமானது என்றும், அந்தேரியின் சிந்தியா காலனியில் உள்ள சிறிய அலுவலகத்திற்கு நிறுவனம் மாறிவிட்டது என்றும் அவர் கண்டறிந்தார்.
சிந்தியா காலனியில் சோக்சி என்ற முன்னாள் ஊழியரைக் கண்டுபிடித்தார். அவர் படத்தைப் பார்த்ததை நினைவில் வைத்திருந்தார். ஆனால் புதிய அலுவலகத்திற்கு மாற்றும்போது ஏராளமான கலைப்பொருட்கள் தூக்கி எறியப்பட்டதால் படம் பிழைக்கவில்லை என்று நம்பினார். கங்கர் சோர் பஜாரில் தேட முயன்றார். ஆனால் சிந்தியா தயாரித்த கப்பல்களின் நிலையான, காகிதப்பணிகள் மற்றும் முன்மாதிரிகளை மட்டுமே அவரால் கண்டுபிடிக்க முடிந்தது. சில மாதங்களுக்குப் பிறகு, அவரை சோக்சி தொடர்பு கொண்டார், அவர் மூன்று கொள்கலன்களைக் கண்டுபிடித்ததாகக் கூறினார். கொள்கலன்களில் ஒலி தடங்களுடன் திரைப்படத்தின் நகல் இருந்தன. மும்பையில் உள்ள பிரசாத் ஆய்வகத்தில் பணிபுரியும் ஒரு ஜெர்மன் தொழில்நுட்ப வல்லுநரை கங்கர் தொடர்பு கொண்டார். அவர் படத்தை மீட்டெடுத்தார். 2003 ஆம் ஆண்டில், மீட்டெடுக்கப்பட்ட படம் மேக்ஸ் முல்லர் பவனில் அவரது பால் ஜில்ஸ் மற்றும் இந்தியன் டாக்குமென்டரி என்ற வெளியீட்டோடு திரையிடப்பட்டது. படத்தின் நகல் இந்தியாவின் தேசிய திரைப்பட காப்பகத்திற்கும் சமர்ப்பிக்கப்பட்டது. கங்கர் படத்தைப் பாதுகாப்பதில் எடுத்த முயற்சிகளுக்காக அங்கீகரிக்கப்பட்டார்.
வெளி இணைப்புகள்
பகுப்பு:இந்தித் திரைப்படங்கள்
சதா கௌர்
1785இல் தனது கணவரின் இறப்புக்கும் பின்னரும், 1789இல் இவரது மாமனார் இறந்த பிறகும், இவர் கன்கையா அரசின் தலைவரானார். ஒரு புத்திசாலியான லட்சிய பெண்மணியான இவர், ( சீக்கிய பேரரசை நிறுவிய ரஞ்சித் சிங்கின் மாமியார் ஆவார். மேலும், பஞ்சாபில் அவர் ஆட்சிக்கு வருவதில் முக்கிய பங்கு வகித்தார்.
ஆரம்பகால வாழ்க்கையும்,திருமணமும்
சதா கௌர், 1762இல் சர்தார் தசுவந்தா சிங் தாலிவாலுக்கு தாலிவால் ஜாட் சீக்கிய குடும்பத்தில் பிறந்தார். கன்கையா சிற்றரசின் சந்து ஜாட் ஆட்சியாளரான செய் சிங்கின் மூத்த மகனும் வாரிசுமான 7 வயது குர்பக்சு சிங்கை இவர் திருமணம் செய்து கொண்டார். இவர்கள் திருமணம் 1768இல் நடைபெற்றது. இவர்களுக்கு 1782இல் மெக்தாப் கௌர் என்ற ஒரு பெண் குழந்தை பிறந்தது.
கன்கையா சிற்றரசின் தலைமை
இவரது கணவர் குர்பக்ச் சிங், சுகர்சாகியா, ராம்கர்கியா, சன்சார் சந்த் கடோச் ஆகிய அரசுகளுக்கு எதிராக படாலா போரில் சண்டையிட்டு இறந்தார். 1785ஆம் ஆண்டில், தனது மகள் மெக்தப் கௌரை சுகர்சாகியா சிற்றரசின் தலைவரின் மகனான ரஞ்சித் சிங்கிற்கு திருமணம் செய்து வைத்தார். அவர்கள் திருமணம் 1786 இல் நடைபெற்றது. இருப்பினும் திருமணம் தோல்வியில் முடிந்தது. தன்னுடைய தந்தையை ரஞ்சித்தின் தந்தை கொலை செய்தார் என்பதை மெகதப் கவுர் கடைசிவரை மன்னிக்கவே இல்லை. திருமணத்திற்குப் பின்னரும் அவர் தன்னுடைய தாயாருடனேதான் வாழ்ந்தார். இதானால் 1798 இல் நாகை சிற்றரசைச் சேர்ந்த ராச் கவுர் என்பவரை ரஞ்சித் சிங் இரண்டாவதாகத் திருமணம் செய்து கொண்டார். மெகதப் கவுர் 1813 ஆம் ஆண்டில் இறந்தார்
1789இல், இவரது மாமனார், செய்சிங் கன்கையாவும் இறந்தார். இவர் பின்னர் கன்கையா ஆட்சியின் தலைமையையும் அதன் 8,000 குதிரைப்படை வீரர்களின் விசுவாசத்தையும் ஏற்றுக்கொண்டார். தனது தந்தை, மகாசிங் இறந்த பிறகு, 1792இல் ரஞ்சித் சிங் மகாசிங் சுக்கெர்சாக்கியா சிற்றரசின் தலைவராக நியமிக்கப்பட்டார். சதா கௌர் அவரது பிரதிநிதியானார். ரஞ்சித் சிங்கின் எழுச்சிக்கு இவர் உதவினார்.
பாங்கி சிற்றரசின் ஆட்சியிலிருந்த இலாகூர் மக்கள் இவரிடமும் ரஞ்சித் சிங்கிடமும் லாகூரை கைப்பற்றுமாறு கோரினர். 7 ஜூலை 1799இல் 5,000 துருப்புக்கள் அடங்கிய ரஞ்சித் சிங்கின் படை லாகூரைத் தாக்கியது. லாகூர் இவர் களிடம் வீழ்ந்தது. சதா கௌர் ரஞ்சித் சிங்கை 1801இல் இலாகூரின் அரசனாக்கினார்.
அமிருதசரசு, சினியோட், கசூர், அட்டோக், அசரா ஆகிய ஐந்து போர்களில் இவர் ரஞ்சித் சிங்குடன் இருந்தார். 1798இல் ரஞ்சித் சிங் மறுமணம் செய்து கொண்டார். இவர், அதை அங்கீகரிக்கவில்லை.
வெளி இணைப்புகள்
பகுப்பு:பஞ்சாப் நபர்கள் பகுப்பு:இந்திய அரச குடும்பப் பெண்கள் பகுப்பு:1832 இறப்புகள் பகுப்பு:1762 பிறப்புகள்
அம்மன்கிளி முருகதாஸ்
அம்மன்கிளி முருகதாஸ் என்பவர் ஒரு ஈழத்து எழுத்தாளர் ஆவார். சங்க இலக்கியம், நவீன தமிழ் இலக்கியம், பெண்ணிய விமர்சனம், நாடக இலக்கியம், மொழிபெயர்ப்பு ஆகியவற்றில் ஈடுபாடுடையவர். இவைகள் தொடர்பான கட்டுரைகள் பலவற்றை எழுதியுள்ளார்.
அம்மன்கிளி முருகதாஸ் யாழ்ப்பாணப் பல்கலைக்கழகத்தில் தமிழைச் சிறப்புப் பாடமாகப் பயின்று தனது இளங்கலை, முதுகலை கலாநிதிப் பட்டத்தைப் பெற்றார். தற்போது கிழக்குப் பல்கலைக்கழகத்தின் மொழித்துறையில் முதுநிலை விரிவுரையாளராகவும், முதுகலை பட்ட இணைப்பாளராகவும் பணியாற்றுகிறார்.
பேராசிரியர் கா. சிவத்தம்பியின் "Drama in Ancient Tamil Society" என்ற ஆங்கில நூலினை "பண்டைய தமிழ்ச் சமூகத்தில் நாடகம்" என மொழிபெயர்த்து வெளியிட்டுள்ளார். இந்நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டுக்கான சிறந்த நூல்களில் பிறமொழிகளில் இருந்து தமிழாக்கம் செய்யப்படும் நூல்கள் எனும் வகைப்பாட்டில் பரிசு பெற்றிருக்கிறது.
வெளி இணைப்புகள்
பகுப்பு:இலங்கைப் பெண் எழுத்தாளர்கள் பகுப்பு:ஈழத்து எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள்
அமெரிக்க தொற்றுநோயியல் கழகம்
அமெரிக்க தொற்றுநோயியல் கழகம் (American Epidemiological Society ) என்பது அமெரிக்காவில் நோய்த் தொற்றியலுக்காக அர்ப்பணிக்கப்பட்டுள்ள ஓர் அமைப்பாகும். 1927 ஆம் ஆண்டில் இக்கழகம் நிறுவப்பட்டது. 1968 ஆம் ஆண்டு முதல் ஆண்டுதோறும் இவ்வமைப்பு கூட்டங்களை நடத்திவருகிறது. மேலும் அமெரிக்க தொற்றுநோயியல் கழகம் என்ற இவ்வமைப்பு அமெரிக்காவின் மிகப் பழமையான தொற்றுநோயியல் அமைப்பாகும். . வேடு எச். பிராசுட்டு, அலெக்சாண்டர் லாங்மியூர், யோனாசு எட்வர்ட் சால்க் மற்றும் ஆபிரகாம் லிலியன்பெல்ட்டு ஆகியோர் இக்கழகத்தின் பழைய உறுப்பினர்களாவர்.
புற இணைப்புகள்
பகுப்பு:நோய்ப்பரவலியல்
பொட்டப்பட்டி ரிஷிக் கருப்பணசாமி கோயில்
பொட்டப்பட்டி ரிஷிக் கருப்பணசாமி கோயில் தமிழ்நாட்டில் மதுரை மாவட்டம், பொட்டப்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ரிஷிக் கருப்பணசாமி, திறந்த வெளி ஆலயம் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஸ்டேடியன் (அலகு)
ஸ்டேடியன் (stadion பன்மை stadia,   ;  ஸ்டேடியம் என லத்தீன் மயமாக்கப்பட்டது ), ஸ்டேட் என்றும் ஆங்கிலத்தில் அழைக்கப்படுகிறது. இது 600 அடிகள் கொண்ட ஒரு பண்டைய கிரேக்க நீள அலகு ஆகும்.
கணக்கீடுகள்
எரோடோடசின் கூற்றுப்படி, ஒரு ஸ்டேடியன் 600 கிரேக்க அடிகளுக்கு ( போட்ஸ் ) சமமாகும். இருப்பினும், கிரேக்க உலகின் வெவ்வேறு பகுதிகளில் பாதத்தின் நீளம் வேறுபட்டது. மேலும் ஸ்டேடியன் நீளம் நூற்றுக்கணக்கான ஆண்டுகளாக வாதத்திற்கும் கருதுகோளுக்கும் உட்பட்டது.
ஸ்டேடியனின் நீளத்தின் அனுபவ ரீதியான தீர்மானம் லெவ் வாசிலெவிச் ஃபிர்சோவ் என்பவரால் செய்யப்பட்டது. அவர் எரடோசுதெஈசு மற்றும் உசுட்ராபோ வழங்கிய 81 தூரங்களை நவீன முறைகளால் அளவிடப்பட்ட நேர்கோட்டு தூரத்துடன் ஒப்பிட்டு, சராசரி முடிவுகளை எடுத்தார். அவர் சுமார் 157.7 m ) முடிவைப் பெற்றார்.
குறிப்புகள்
பகுப்பு:நீள அலகுகள்
கோலாலம்பூர் கோபுரம்
கோலாலம்பூர் கோபுரம் (Menara Kuala Lumpur; சுருக்கமாக கேஎல் கோபுரம்)  மலேசியத் தலைநகர் கோலாலம்பூரில் அமைந்துள்ள ஓர் உயரமான கோபுரக் கட்டிடமாகும். இதன் கட்டுமானம் 1995இல் முடிவடைந்தது. இது தொலைத்தொடர்பு  கட்டமைப்பிற்காக கட்டப்பட்டது. தொலைத்தொடர்பிற்கான வானலை வாங்கிகள் 421 மீ (1,381 அடி) உயரத்தில் அமைந்துள்ளன. இவற்றின் இலத்திரனியல் கருவிகள் கொண்டுள்ள கட்டிடத்தொகுதியின் உயரம் 335 மீ (1,099 அடி)யில் உள்ளது. இதன் கீழுள்ள கோபுரம் நேரடிக் கிணறு போல அமைந்துள்ளது. உணவருந்திக் கொண்டே நகரின் எழில்மிகு காட்சியைக் கண்டு களிக்க உயரத்தில் அமைக்கப்பட்டுள்ள சுற்றும் உணவகம் உள்ளது. இதற்குச் செல்ல உயர்த்தி ஒன்று உள்ளது.
படிக்கட்டுகள் வழியாக மேலேறிச் செல்வதற்கு ஆண்டுதோறும் பந்தயங்கள் நடத்தப்படுகின்றன. கோபுரம் இசுலாமிய மாதங்களைக் குறிக்கும் நிலவின் பிறைகளைக் காணவும் வானோக்கியாக பயன்படுகிறது. பொதுமக்கள் சென்று காணக்கூடிய மிக உயர்ந்த காட்சிமுனையாக இது விளங்குகிறது. மேலும் இந்தக் கோபுரம் கோலாலம்பூரின் வான்வெளியை அடையாளப்படுத்தும் சின்னமாக பெட்ரோனாஸ் கோபுரங்களுடன் போட்டியிடுகிறது.
வெளி இணைப்புகள்
பகுப்பு:கோலாலம்பூர் பகுப்பு:கோபுரங்கள் பகுப்பு:மலேசிய பல்லூடகப் பெருவழி
மலிகா ஜகான்
மலிகா ஜகான் (ஆங்கிலம்: Malika Jahan; ; "உலகின் ராணி" என்று பொருள்) என்பவர் ஜெய்சல்மர் இளவரசி மற்றும் முகலாய பேரரசர் ஜஹாங்கீரின் மனைவி ஆவார்.
குடும்பம்
மலிகா ஜகான்,< ஜெய்சல்மேர் இளவரசியாகப் பிறந்தார். ஜெய்சல்மேரின் ஆட்சியாளரான ராவல் பீம் சிங்கின் மகளாக மற்றும் பேரரசர் அக்பரின் சமகாலத்தவரும் இவருக்கு ஏகாதிபத்திய சேவையில் இருந்தவரும் ஆவார். இவர் ராவல் ஹர்ராஜின் பேத்தி ஆவார். இவருக்கு கல்யாண் மால், பாகர் மற்றும் சுல்தான் என்ற மூன்று தந்தைவழி மாமாக்கள் இருந்தனர். இவரது அத்தை 1570-ல் பேரரசர் அக்பருடன் திருமணம் செய்து கொண்டார். மேலும் இவருடைய மகள் மகி பேகம் ஆவார்.
இராவல் பீம் 1578-ல் தனது தந்தை ஹர்ராஜுக்குப் பிறகு பதவியேற்றார். 1616-ல் பீம் இறந்த பிறகு, இவர் நாது சிங் என்ற மகனை இரண்டு வயதில் விட்டுச் சென்றார். இவர் பாதிகளால் கொல்லப்பட்டார். இவருக்குப் பிறகு இவரது இளைய சகோதரர் கல்யாண் மால் ராவலாக பதவியேற்றார்.
திருமணம்
ஜஹாங்கீர் இளவரசராக இருந்தபோது மலிகா ஜகானை மணந்தார். மேலும் இவருக்கு 'மலிகா ஜகான்' என்ற பட்டத்தை வழங்கினார். இதன் பொருள் "உலகின் ராணி" என்பதாகும். ஜஹாங்கீர் தனது நினைவுக் குறிப்புகளில் தனது குடும்பம் எப்போதும் முகலாயர்களுக்கு விசுவாசமாக இருந்ததால் இந்த கூட்டணி ஏற்பட்டது என்று குறிப்பிடுகிறார்.
மேற்கோள்கள்
பகுப்பு:முகலாய அரச குடும்பத்தினர்
ஸ்ரீலா கோஷ்
ஸ்ரீலா கோஷ் (Shreela Ghosh) (பிறப்பு: 1962 செப்டம்பர் 25) இந்தியாவின் அசாமைச் சேர்ந்த முன்னாள் நடனக்கலைஞரும், நடிகையும் மற்றும் நிருபரும் ஆவார். 1985 ஆம் ஆண்டில் நைமா ஜெஃப்பரியாக நடித்தபோது ஐக்கிய இராச்சியத்தில் பகிரங்கமாக அறியப்பட்டார். இது பிபிசியின் நாடகமான ஈஸ்ட்எண்டர்ஸ் என்பதின் அசல் கதாபாத்திரங்களில் ஒன்றாகும். பின்னர் இவர் ஒரு கலை நிர்வாகியாக பணியாற்றுவதற்கான நிகழ்ச்சியை கைவிட்டார். எஸ்மி ஃபேர்பைர்ன் அறக்கட்டளையில் கலை மற்றும் பாரம்பரியத்திற்கான முதல் திட்ட இயக்குநராக இருந்த இவர், சர்வதேச காட்சி கலைகள் நிறுவனத்தில் துணை இயக்குநரானார். இவர் இப்போது இலக்கியம், கல்வியறிவு மற்றும் இலவச வெளிப்பாடுக்கான ஒரு சர்வதேச மையமான  இலவச சொல் மையத்தின் இயக்குநராக உள்ளார்.
நாடக அரங்கு
கோஷ் தனது பணி வாழ்க்கையை ஒரு நடிகராகவும், பாரம்பரிய பரதநாட்டியம் மற்றும் கதக் ஆகியவற்றின் இந்திய நடனக் கலைஞராகவும், பாடகராகவும் தொடங்கினார். பதினேழு வயதில் - ஒரு முகவர் மற்றும் நடிகர் சங்கத்தில் சேரத் தகுதியைப் பிறகு - இவர் அரங்கன்களில் விரிவாகப் பணியாற்றினார். அதில் மேக்ஸ் ஸ்டாஃபோர்ட்-கிளார்க்கின் கூட்டு பங்கு நாடக நிறுவனம் போன்ற முன்னணி அமைப்புகளுடன் பணிபுரிந்தார். அங்கு இவர் சந்தைப்படுத்தல் மற்றும் விளம்பர அதிகாரியாகவும் பணியாற்றி வந்தார். 1981ஆம் ஆண்டில் பிளே ஃபார் டுடே தயாரிப்புகளில் தி கார்லண்ட், மற்றும் 1984 இல் மூவிங் தி எட்ஜ் ஆகியவற்றில் தொலைக்காட்சி வேலைகள் தொடர்ந்து வந்தன. பிபிசியின் செவிலியர் நாடகமான ஏஞ்சல்ஸ் (1982) என்பதில் இவர் பாத்திரங்களைக் கொண்டிருந்தார். மேலும் 1984ஆம் ஆண்டில் வெற்றிகரமான ஐ தொலைக்காட்சி வலைப்பின்னலின் குறுந்தொடரான தி ஜுவல் இன் தி கிரவுனில் மினி என்ற பாத்திரத்தில் நடித்தார். கோஷ் ஒரு வழக்கமான பாணியில் ஒரு நடிகராக பயிற்சி பெறவில்லை என்றாலும், இவரது குரலில் பயிற்சியும், இந்திய நடனத்திலிருந்து இவர் கற்றுக்கொண்ட வியத்தகு நுட்பங்களும் இவருக்கு பல நாடகத்தில்  பாத்திரமாக வந்தன.
தொலைக்காட்சி
1985ஆம் ஆண்டில் கோஷ் தனது தொலைக்காட்சி வாழ்க்கையைத் தொடர்ந்தார். இவர் பிபிசியின் நாடகமான் ஈஸ்ட்எண்டர்ஸ் அசல் கதாபாத்திரங்களில் ஒன்றான நைமா ஜெஃப்பரியாக நடித்தார். நைமா மற்றும் அவரது கணவர் சயீத் ( ஆண்ட்ரூ ஜான்சன் ) ஆகியோர் இந்த நிகழ்ச்சியில் தோன்றிய முதல் ஆசிய கதாபாத்திரங்கள். முன்னர் பிரித்தன் நாடகத்தில் பிரதிநிதித்துவப்படுத்தப்படாத ஒரு இன சிறுபான்மையினர். இலண்டனின் ''ஈஸ்ட் எண்டில் இருந்த பல கலாச்சார சமுதாயத்தின் குறுக்குவெட்டைப் பிரதிபலிக்கும் ஒரு நல்ல நோக்கத்துடன் அவர்கள் சேர்க்கப்பட்டனர். கோஷ் 1987 வரை அத்தொடரில் இருந்தார்.
தனிப்பட்ட வாழ்க்கை
தெற்காசியாவில் பிறந்தவர் என்றாலும், கோஷ் பதினொரு வயதில் வங்காளத்தை விட்டு வெளியேறி இங்கிலாந்து சென்றார். தற்போது அங்கு இவர் வாழ்ந்து வருகிறார். இவருக்கு பல குழந்தைகள் உள்ளனர். மேலும் பிறப்புக்கு பிந்தைய மன அழுத்தத்தால் பாதிக்கப்பட்டதாக ஒப்புக் கொண்டுள்ளார். இவரது குழந்தைகளில் ஒருவர் 1985இல் பிறந்தார். அவரது பாத்திரம், நைமா, குழந்தையைப் பெறுவதற்காக சில மாதங்களுக்கு ஈஸ்ட்எண்டர்ஸில் இருந்து எழுதப்பட்டது.
மரபுரிமைச் சுற்றுலாத்துறை
மரபுரிமைச் சுற்றுலாத்துறை (Heritage tourism) அல்லது பண்பாட்டு மரபுரிமைச் சுற்றுலாத்துறை என்பது, சுற்றுலா நிகழும் இடத்தின் பண்பாட்டு மரபுரிமையை முதன்மைப்படுத்தும் சுற்றுலாத்துறை ஆகும். ஐக்கிய அமெரிக்காவில் உள்ள வரலாற்றுப் பாதுகாப்புக்கான தேசிய அறக்கட்டளை (National Trust for Historic Preservation) மரபுரிமைச் சுற்றுலாத்துறை என்பதற்கு "கடந்தகாலக் கதைகளையும் மக்களையும் உண்மையாக எடுத்துக்காட்டும் இடங்கள், அரும்பொருட்கள், செயற்பாடுகள் ஆகியவற்றை அனுபவிப்பதற்கான பயணம்" என்றும், "மரபுரிமைச் சுற்றுலாத்துறை பண்பாட்டு, வரலாற்று, இயற்கை வளங்களை உள்ளடக்கலாம்." என்றும் வரைவிலக்கணம் தருகிறது.
பண்பாடு
பல்வேறு பண்பாடுகளை அறியும் ஆர்வம் எப்போதுமே பயணங்களின் முக்கிய நோக்கங்களில் ஒன்றாக இருந்துவந்துள்ளது. 16 ஆம் நூற்றாண்டில் இருந்து "பெரும் சுற்றுலா"வின் (Grand Tour) வளர்ச்சி இதற்குச் சான்றாக உள்ளது. உலக மட்டத்தில் உலகப் பண்பாட்டின் முக்கியமான விடயங்களில் இருந்து, உள்ளூர் அடையாளங்கள் சார்ந்த விடயங்கள்வரை எல்லா மட்டங்களிலான சுற்றுலாக்களிலும் பண்பாடு சார்பான ஈர்ப்புக்கள் முக்கிய பங்கு ஆற்றுகின்றன.
வெயிலர், ஹோல் ஆகியோரது கூற்றுப்படி, பண்பாடு, மரபுரிமை, கலைகள் ஆகியன நீண்ட காலமாகவே சுற்றுலாத் தலங்களுக்குக் கவர்ச்சியை வழங்குவனவாக இருந்துவருகின்றன. அண்மைக் காலத்தில், மரபுரிமைகளிலும், கலைகளிலும் சிறப்பு ஆர்வம் கொண்டவர்களைக் கவர்வதற்கான ஒரு முக்கிய சந்தைப்படுத்தும் விடயமாக "பண்பாடு" உருவாகியுள்ளது. சுற்றுலாப் பயணிகளிடையே சிறப்பாக்கம் அதிகரிக்கும் போக்குக் காணப்படுவதால், பண்பாட்டு மரபுரிமைச் சுற்றுலாத்துறை இப்போது மிக வேகமாக வளரும் சுற்றுலாத்துறையாக உள்ளது. சாகசம், பண்பாடு, வரலாறு, தொல்லியல், உள்ளூர் மக்களுடனான தொடர்பாடல் போன்றவற்றை நாடும் சுற்றுலாப் பயணிகளின் அளவு உயர்ந்து வருவது இப்போக்குக்குச் சான்றாக உள்ளது.
பல்வேறு காரணங்களுக்காகப் பண்பாட்டு மரபுரிமைச் சுற்றுலாத்துறை முக்கியமாக உள்ளது. இது விரும்பத்தக்க பொருளாதார, சமூகத் தாக்கங்களை ஏற்படுத்துகிறது. இது அடையாளங்களை உருவாக்கி அவற்றை வலுவூட்டுகின்றது. இது பண்பாட்டு மரபுரிமைகளைப் பாதுகாக்க உதவுகின்றது. பண்பாட்டை ஒரு கருவியாகப் பயன்படுத்தி மக்களிடையே புரிந்துணர்வையும், ஒருமைப்பாட்டையும் ஏற்படுத்துகிறது. இது பண்பாட்டுக்கு ஆதரவு அளிப்பதுடன் சுற்றுலாத்துறையைப் புதுப்பிக்கவும் உதவுகிறது. பண்பாட்டு மரபுரிமைச் சுற்றுலாத்துறை, சம்பந்தப்பட்டவர்களிடையே நெருக்கடிகளையும், பிணக்குகளையும் கூட உருவாக்குகின்றன எனச் சில ஆய்வாளர்கள் இனவரைவியல் அடிப்படையில் எடுத்துக்காட்டி உள்ளனர்.
பண்பாட்டு மரபுரிமைச் சுற்றுலாத்துறை, தாங்கு வளர்ச்சிச் சூழலில் அடையப்படவேண்டிய பல இலக்குகளைக் கொண்டதாக உள்ளது. இவற்றுள் பண்பாட்டு வளங்களின் பாதுகாப்பு, வளங்களைத் துல்லியமாக விளக்குதல், உண்மையான வருகையாளர் அனுபவம், வருமானத்தைக் கூட்டுதல் என்பன இவ்விலக்குகளுள் அடங்குகின்றன. இதிலிருந்து பண்பாட்டு மரபுரிமைச் சுற்றுலாத்துறை என்பது அடையாளம் காணல், மேலாண்மை, மரபுரிமைப் பெறுமானத்தைப் பாதுகாத்தல் என்பவற்றைக் கருத்திலெடுப்பது மட்டும் அல்லாது, அது சமூகங்களிலும் பிரதேசங்களிலும் விளைவிக்கக்கூடிய தாக்கங்களைப் புரிந்துகொள்ளல், பொருளாதார, சமூகப் பயன்களைப் பெறுதல், பாதுகாப்பதற்கான நிதி வழங்களை வழங்குதல், சந்தைப்படுத்தல் போன்ற விடயங்களிலும் கவனம் செலுத்தவேண்டும்.
மரபுரிமைச் சுற்றுலாவானது, பழைய கால்வாய்கள், தொடர்வண்டிப் பாதைகள், போர்க்களங்கள் போன்றவற்றை உள்ளடக்கிய வரலாற்று அல்லது தொழிற்றுறைக் களங்களுக்குச் செல்வதாக இருக்கலாம். இவற்றின் அடிப்படையான நோக்கம் கடந்தகாலம் பற்றிய உணர்வைப் பெறுவது ஆகும். ஒரு குறித்த இடத்தில் மூலத்தைக் கொண்டுள்ள புலம்பெர்ந்து வாழும் சமூகங்களைச் சேர்ந்தவர்களிடையே அவ்விடத்தை சந்தைப்படுத்துவதும் ஒரு இலக்காக இருக்கலாம்.
மேற்கோள்கள்
பகுப்பு:மரபுரிமை பகுப்பு:சுற்றுலா
அடுக்கு இணையம்
அடுக்கு இணையம் அல்லது அடுக்கிவைத்த இணையம் (ஆங்கிலத்தில் Tiered Internet) என்பது தொலைத்தொடர்பு வழங்கிகள் இணையப் போக்குவரத்தை பல அடுக்குகளில் பிரித்து நடத்த வழிவகை செய்ய உத்தேசிக்கப்பட்டுள்ள இணையக் கட்டமைப்பாகும். அதிவேக அடுக்குகள், ஒலி, ஒளிகளைப் பிரவகிக்கும் பெரு அகண்ட-அலைவரிசை இயக்கிகளைக் கொண்ட இணையதளங்களுக்கு என்று ஒதுக்கி தரப்படலாம்.
வெளி இணைப்புகள்
பகுப்பு:இணைய சமத்துவம் பகுப்பு:இணையம்
மாஜுலி
சுற்றுலா
ஜோர்ஹாட்டில் இருந்து சுமார் 20 கி.மீ தொலைவில் உள்ளது. இங்குள்ள பறவைகளைக் காணவும், பழங்குடியினரின் கைவினைப் பொருட்களை வாங்கவும், தீவினை சுற்றிப்பார்க்கவும் சுற்றுலாப் பயணிகள் வருகின்றனர்.
அரசியல்
இந்த மாவட்டம் மாஜுலி சட்டமன்றத் தொகுதிக்கும் லக்கிம்பூர் மக்களவைத் தொகுதிக்கும் உட்பட்டது.
மேற்கோள்கள்
பகுப்பு:அசாமிலுள்ள தீவுகள் பகுப்பு:இந்தியத் தீவுகள் பகுப்பு:அசாம் மாவட்டங்கள்
அவசரத் தொலைபேசி எண்
அவசரத் தொலைபேசி எண் (emergency telephone number) என்பது அவசர நிலைமைகளில் பொது பாதுகாப்பு உதவிகளைப் பெறுவதற்காக நடைமுறையில் இருக்கும் தொலைபேசி எண்கள் ஆகும். பலநாடுகளில் அவசர உதவிகளைப் பெறும் இத்தகைய வலையமைப்புகள் நடைமுறையில் உள்ளன. இலகுவில் நினைவில் வைப்பதற்காக பொதுவாக மூன்று இலக்கங்களைக் கொண்டதாக இத் தொலைபேசி எண்கள் காணப்படும். சில நாடுகளில் வேறுபட்ட சேவைகளுக்கு வேறுபட்ட எண்கள் பயன்படுத்தும் முறைகளும் உள்ளன. ஐரோப்பிய ஒன்றியம், உருசியா, உக்ரைன் மற்றும் சுவிட்சர்லாந்தில் பொதுவான தொலைபேசி இலக்கமான 112 பயன்படுகின்றது. இலங்கையில் 119 காவல்படை அவசர அழைப்பு எண்ணாக உள்ளது.
மேற்கோள்கள்
பகுப்பு:தொலைத்தொடர்பு
பக்தி யோகம்
பக்தி யோகம் என்பது இறைவனை அடையக் கூடிய நான்கு யோக வழிமுறைகளில் ஒன்றாகும். இவை தவிர கர்ம யோகம், ராஜ யோகம், ஞான யோகம் போன்ற யோக முறைகளும் உள்ளன. இந்த பக்தி யோகம் குறித்து பகவான் ஸ்ரீ கிருஷ்ணர், பகவத் கீதையில்  அர்ச்சுனனுக்கு அத்தியாயம் 12இல்  விளக்கமாக எடுத்துரைக்கிறார். பக்தியோகம் என்பது ஐந்து வகையான சாதனங்களின் தொகுப்பாகும்.
பற்றுடன் கூடிய பக்தி
பக்தன் தனது தேவைகளை நிறைவேற்றிக் கொள்வதற்கான, இறைவன் மீது பக்தி செலுத்துதல் என்பது காம்ய பக்தியாகும்.
பற்றில்லாமல் கூடிய பக்தி
பக்தன் தனது நன்மைக்கு அன்றி உலக நன்மைக்காக, இறைவன் மீது செய்யும் பக்திக்கு நிஷ்காம்ய பக்தியாகும்
சகுண உபாசன (தியானம்) பக்தி
பக்தன் பெயர், உருவத்துடன் கூடிய இறைவனை மனதில் நிலைநிறுத்தி செய்யும் (தியானத்தை) பக்தியை சகுண பிரம்ம உபாசனையாகும்.
நிர்குண உபாசன (தியானம்) பக்தி
பக்தன் பெயர், உருவம் அற்ற பிரம்மத்தை மனதில் நிலைநிறுத்தி செய்யும் (தியானத்தை) பக்தியை நிர்குண உபாசனையாகும்
ஞான யோக பக்தி
பக்தன் தனது குரு மற்றும் வேதாந்த சாத்திரங்களின் துணை கொண்டு, வேதாந்த அறிவினால் பிரம்மத்தை அடையும் ஞானத்திற்கு  ஞானயோக பக்தியாகும். இந்த பக்தியை பராபக்தி எனப்படும்.
டி. எஸ். சரோஜா சுந்தரராஜன்
சரோஜா சுந்தரராஜன், கோயம்புத்தூர் நகரத்தில் வாழும், சௌராட்டிர மொழியில் புலமை பெற்ற பெண்மணியாவர். இவர் சிறந்த மொழிபெயர்ப்பாளர், எழுத்தாளர், பாடகர் எனும் பன்முகங் கொண்டவர். சௌராஷ்டிரா மொழி, எழுத்து, இலக்கியம் மற்றும் கலாச்சாரம் வளர்ச்சிக்காக செயல் ஊக்கம் கொண்டவர். தமிழ் மற்றும் சமஸ்கிருத மொழியின் இலக்கிய நூல்களை சௌராஷ்டிரா மொழியில் மொழிபெயர்த்துள்ளார். 2015இல் சாகித்திய அகாதமியின் பாஷா சம்மான் விருது பெற்றவர்.
பாஷா சம்மான் விருது
அங்கீரம் இல்லாத இந்திய மொழிகளின் வளர்ச்சிக்காக பெரிதும் பாடுபட்டவர்களுக்கு வழங்கப்படும் ரூபாய் ஒரு இலட்சம், செப்புப் பட்டயம் மற்றும் சான்றிதழுடன் கூடிய சாகித்திய அகாதமியின் பாஷா சம்மான் விருது  மதுரை டி. ஆர். தமோதரனுடன் கூட்டாக, கோயம்புத்தூர்  சரோஜா சௌந்தரராஜனுக்கு  21 டிசம்பர் 2016 அன்று வழங்கப்பட்டது.
டோரிக் டெட்ராபோலிஸ்
டோரிக் டெட்ராபோலிஸ் (Doric Tetrapolis,   ) என்பது பண்டைய கிரேக்கத்தில் டோரிஸ் பகுதியில் பாயும் பிண்டஸ் ஆற்றுப் பள்ளத்தாக்கில் நெருக்கமாக அமைந்துள்ள நான்கு நகரங்களின் தொகுப்பு ஆகும். அந்த நான்கு நகரங்கள் எரினியஸ், போயம், சிட்டினியம், பிண்டஸ் ஆகியவை ஆகும். ( இசுட்ராபோ எக்ஸ்பி 427. )
வெளி இணைப்புகள்
பகுப்பு:பண்டைய கிரேக்க நகரங்கள் பகுப்பு:பண்டைய கிரேக்க புவியியல்